Diari Oficial de la Generalitat Valenciana


Sumari del DOGV 6370, del 06-10-2010 (2010/10965)

RESOLUCIÓ de 30 de setembre de 2010, del director general de Modernització, per la qual s'amplia el termini de presentació de sol·licituds establit en l'Orde 13/2010, de 13 d'agost, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana, per tal de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6370

Data del DOGV
:   06-10-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/10423


Data del document
:   30-09-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de setembre de 2010, del director general de Modernització, per la qual s'amplia el termini de presentació de sol·licituds establit en l'Orde 13/2010, de 13 d'agost, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana, per tal de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2010. [2010/10238]  
Per Orde 13/2010, de 13 d'agost de 2010 (DOCV núm. 6348, de 6 de setembre de 2010), de la Conselleria de Justícia i Administracions Públiques, es van convocar les ajudes per a les xicotetes i mitjanes empreses de la Comunitat Valenciana, per tal de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2010, i estableix en l'article 9 que: «el termini de presentació de sol·licituds serà de 30 dies naturals, i s'iniciarà el seu còmput l'endemà de la publicació d'aquesta orde en el Diari Oficial de la Comunitat Valenciana».   
Aquest termini s'ha detectat insuficient a l'efecte de presentació de sol·licituds, per la qual cosa cal la seua ampliació.  
Per això i en virtut de l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en exercici de les competències atribuïdes en la disposició final primera de l'esmentada Orde, està Direcció General, resol:  
Ampliar, fins al 15 d'octubre de 2010, el termini de presentació de sol·licituds establit en l'article 9 de l'orde 13/2010, de 13 d'agost de 2010, (DOCV núm. 6348, de 6 de setembre de 2010), per la qual es van convocar les ajudes per a les xicotetes i mitjanes empreses de la Comunitat Valenciana, per tal de promoure la utilització del negoci electrònic i, específicament, fomentar la facturació electrònica (e-FACTURA) en l'exercici 2010.  
València, 30 de setembre de 2010.- El director general de Modernització: Luis-Javier Santamaría Ruiz.